ai4bharat/Pralekha huggingface dataset:
विज्ञान एवं प्रौद्योगिकी मंत्रालय
जेब्राफिश में पाया जाने वाला प्रोटीन, मानव के मेरुदण्ड अस्थिखण्ड में उम्रदराज डिस्क को फिर से पैदा कर सकता है
जेब्राफिश की रीढ़ की हड्डी में पाया जाने वाला एक प्रोटीन, जो डिस्क रखरखाव में सकारात्मक भूमिका निभाता है और मेरुदण्ड अस्थिखण्ड में उम्रदराज डिस्क को फिर से पैदा करने को बढ़ावा देता है, में कमजोर पड़ चुके मानव डिस्क फिर से पैदा करने की प्रक्रिया को बढ़ावा देने संबंधी चिकित्सीय प्रभाव के मौजूद होने की संभावना हो सकती है।
मनुष्यों में, डिस्क स्वाभाविक रूप से कमजोर पड़ जाती है, जिससे पीठ के निचले हिस्से, गर्दन और उपांग में दर्द सहित कई संबंधित स्वास्थ्य संबंधी समस्याएं होती हैं। वर्तमान में, कमजोर पड़ चुके डिस्क के लिए केवल रोगसूचक उपचार उपलब्ध हैं, जिनमें दर्द निवारक या सूजन-रोधी दवाएं शामिल हैं। गंभीर मामलों में डिस्क विस्थापन या डिस्क फ्यूजन सर्जरी की जाती है। इस प्रकार, कमजोर होते डिस्क की गति को कम करने या मनुष्यों में डिस्क को फिर से पैदा करने पर आधारित एक उपचार प्रक्रिया को विकसित करने की तत्काल आवश्यकता है। चिकित्सा परीक्षण मानव डिस्क के कमजोर होते जाने के चरणों से सम्बंधित आवश्यक जानकारी प्रदान करते हैं, लेकिन डिस्क के रखरखाव में भूमिका निभाने वाली कोशिका और आणविक प्रक्रियाओं के बारे में सीमित जानकारी उपलब्ध है। सबसे महत्वपूर्ण बात यह है कि कमजोर होते डिस्क की गति को कम करने या मनुष्यों में डिस्क को फिर से पैदा करने पर आधारित कोई चिकित्सा प्रक्रिया या उपचार ज्ञात नहीं है।
विज्ञान और प्रौद्योगिकी विभाग के स्वायत्त संस्थान, आगरकर रिसर्च इंस्टीट्यूट , पुणे द्वारा किए गए एक अध्ययन में पता चला है कि अंतर-मेरुदंड डिस्क कोशिकाओं से स्रावित कोशिका कम्युनिकेशन नेटवर्क फैक्टर 2ए  नामक एक प्रोटीन, कमजोर व उम्रदराज होते डिस्क में डिस्क को फिर से पैदा करने को उत्प्रेरित करता है तथा इसके लिए एफजीएफआर 1-एसएचएच  पाथवे नामक तरीके को संशोधित करके कोशिका प्रसार करता है और कोशिका को संरक्षित करता है।
एक मॉडल जीव के रूप में ज़ेब्राफिश का उपयोग करने वाला यह अध्ययन विवो अध्ययन में पहला है, जो दिखाता है कि अन्तःविकसित सिग्नलिंग कैस्केड को सक्रिय करके कमजोर व उम्रदराज होते डिस्क में डिस्क को फिर से पैदा करने को उत्प्रेरित करना संभव है। वैज्ञानिकों ने यह भी पाया कि सीसीएन2ए- एफजीएफआर 1-एसएचएच, सिग्नलिंग कैस्केड डिस्क के रखरखाव और डिस्क को फिर से पैदा करने की प्रक्रिया में सकारात्मक भूमिका निभाता है। जर्नल, डेवलपमेंट में प्रकाशित इस अध्ययन में आनुवांशिकी और जैव-रसायन दृष्टिकोण का उपयोग किया गया है और यह डिस्क के कमजोर होती प्रक्रिया की गति को धीमा करने या कमजोर हो चुके मानव डिस्क में डिस्क को फिर से पैदा करने की प्रक्रिया को उत्प्रेरित करने के लिए एक नई रणनीति तैयार करने में मदद कर सकता है।
प्रकाशन
https://journals.biologists.com/dev/article-abstract/doi/10.1242/dev.201036/285817/Ccn2a-FGFR1-SHH-signaling-is-necessary-for?redirectedFrom=fulltext
कोयला मंत्रालय
कोयला मंत्रालय ने ओडिशा की एक खदान की नीलामी की
भूगर्भीय भंडार 548 मिलियन टन
कोयला मंत्रालय ने 03 नवंबर, 2022 को छठे दौर और पांचवें दौर के दूसरे प्रयास के तहत वाणिज्यिक खनन के लिए कोयला खदानों की नीलामी शुरू की थी। इन खदानों की अग्रिम नीलामी दिनांक 27.02.2023 को प्रारंभ कर दी गई है। ई-नीलामी के छठे दिन एक कोयला खदान को नीलामी के लिए रखा गया था जोएमएमडीआर कोयला खदान थी। इस कोयला खदान का विवरण इस प्रकार है:-
- यह कोयला खदान पूरी तरह से खोजी गई कोयला खदान है।
- इस कोयला खदान के लिए कुल भूगर्भीय भंडार ~548 मिलियन टन है।
- इन कोयला खदानों के लिए पीआरसी 6 एमटीपीए है।
छठे दिन के नतीजे इस प्रकार हैं:
|
|
क्रम संख्या
|
|
खान का नाम
|
|
राज्य
|
|
पीआरसी 
|
|
भूगर्भीय भंडार 
|
|
प्रस्तुत अंतिमबोली
|
|
न्यूनतम निर्धारित मूल्य
|
|
अंतिमप्रस्ताव 
|
|
1
|
|
बुरापहाड़
|
|
ओडिशा
|
|
6.00
|
|
547.89
|
|
गुजरात खनिज विकास निगम लिमिटेड
|
|
4.00 प्रतिशत
|
|
40.75 प्रतिशत
शुरु होने पर यह कोयला खदान, इस कोयला खदान के पीआरसी पर गणना करके ~1,308 करोड़ रुपये का वार्षिक राजस्व उत्पन्न करेंगी। खदान में~900 करोड़ रुपये का पूंजी निवेश आकर्षित होगा और इससे~8,112 लोगों को रोजगार मिलेगा।
वित्त मंत्रालय
कैबिनेट ने ‘प्रधानमंत्री वय वंदना योजना’ के विस्तार को स्वीकृति दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने वरिष्ठ नागरिकों के कल्याण और वृद्धावस्था आय सुरक्षा को समर्थ बनाने के लिए निम्नलिखित को अपनी स्वीकृति दे दी है:
 31 मार्च 2020 से अगले तीन वर्षों अर्थात 31 मार्च 2023 तक प्रधानमंत्री वय वंदना योजना  का विस्तार।
 प्रारंभ में 2020-21 के लिए प्रतिवर्ष 7.40 प्रतिशत की सुनिश्चित प्रतिफल दर और इसके पश्चात प्रत्येक वर्ष पुन: समायोजित की जाएगी।
 वरिष्ठ नागरिक बचत योजना  की संशोधित प्रतिफल दर के अनुरूप वित्तीय वर्ष में 1 अप्रैल से प्रभावी वार्षिक समायोजित सुनिश्चित ब्याज की दर किसी भी बिंदु पर योजना के नवीन मूल्यांकन के साथ 7.75 प्रतिशत तक होगी।
 योजना के अंतर्गत प्रतिफल की गारंटीकृत दर और एलआईसी द्वारा प्रतिफल की बाजार दर के बीच अंतर के कारण होने वाले व्यय के लिए अनुमोदन।
 नई जारी पालिसियों के संबंध में योजना के प्रथम वर्ष के कोषों के वित्तीय प्रबंधन व्ययों को प्रतिवर्ष 0.5 प्रतिशत और इसके बाद दूसरे वर्ष से अगले 9 वर्षों के लिए प्रतिवर्ष 0.3 प्रतिशत तक सीमित करना।
 प्रत्येक वित्तीय वर्ष क पर प्रतिफल की वार्षिक समायोजित दर की स्वीकृति के लिए वित्त मंत्री को अधिकार दिए गए हैं।
 इस योजना की अन्य नियम एवं शर्ते समान रहेंगी।
इस योजना के अंतर्गत, प्रति वर्ष 12,000 रूपए की पेंशन के लिए 1,56,658 रूपए और प्रति माह 1000 रूपए की न्यूनतम पेंशन धनराशि प्राप्त करने के लिए 1,62,162 रूपए तक के न्यूनतम निवेश तक संशोधित किया गया है।
वित्तीय निहितार्थ:
सरकार का वित्तीय दायित्व वर्ष 2020-21 के लिए प्रारंभिक तौर पर प्रतिवर्ष 7.40 प्रतिशत की सुनिश्चित वापसी और एलआईसी द्वारा तय बाजार प्रतिफल के बीच अंतर के विस्तार तक सीमित है और इसके बाद एससीएसएस के अनुरूप प्रतिवर्ष निर्धारित किया जाएगा। इस योजना के वित्तीय प्रबंधन व्ययों प्रथम वर्ष के लिए प्रबंधन के अंतर्तग परिसम्पत्तियों के 0.5 प्रतिशत प्रतिवर्ष और इसके बाद दूसरे वर्ष से अगले 9 वर्षों के लिए प्रतिवर्ष 0.3 प्रतिशत तक सीमित किया गया है। इसके अनुसार वित्तीय वर्ष 2023-24 में 829 करोड़ रूपए और अंतिम वित्तीय वर्ष 2032-33 में 264 करोड़ रूपए का अनुमानित व्यय होगा। वास्तविक आधार पर वार्षिक भुगतान के लिए सब्सिडी प्रतिपूर्ति के 614 करोड़ रूपए होने का उम्मीद है। हालांकि वास्तविक ब्याज अंतर  नई जारी पालिसियों की संख्या में शर्तों के वास्तविक अनुभव पर निर्भर होगी।
पीएमवीवीवाई वरिष्ठ नागरिकों के लिए एक समाजिक सुरक्षा योजना है जो क्रय मूल्य/वार्षिक अंशदान पर सुनिश्चित रिटर्न के आधार पर उनको न्यूनतम पेंशन सुनिश्चित कराने की मंशा रखती है।
उप राष्ट्रपति सचिवालय
उपराष्ट्रपति ने नदियों और जल निकायों के पारिस्थितिक महत्व पर लोगों को शिक्षित करने की आवश्यकता पर बल दिया
उपराष्ट्रपति नें लोगों से जल निकायों को प्रदूषित न करने का आग्रह किया
किसानों को सिंचाई सुविधा उपलब्ध कराने का आह्वान किया
उपराष्ट्रपति ने धर्मपत्नी श्रीमती उषा नायडू के साथ तुंगभद्रा बांध का दौरा किया
उपराष्ट्रपति श्री एम. वेंकैया नायडू ने आज लोगों को नदियों और जल निकायों के पारिस्थितिक महत्व के बारे में शिक्षित करने की आवश्यकता पर बल दिया। उन्होंने लोगों से इन्हें प्रदूषित और संकुचित नहीं करने का भी आग्रह किया।
कर्नाटक के बल्लारी जिले के होसपेटे में तुंगभद्रा बांध का दौरा करने के बाद, एक फेसबुक पोस्ट में उपराष्ट्रपति ने आने वाली पीढ़ियों के लिए अपने सीमित जल संसाधनों को संरक्षित और सुरक्षित करने की आवश्यकता को रेखांकित किया। उन्होंने कहा, "नदी काफी हद तक एक जीवित सत्ता की तरह ही होती है और आइए हम इसकी पवित्रता और निर्मलता को अक्षुण्ण रखने का संकल्प लें।"
सभी किसानों को सिंचाई की सुविधा प्रदान करने की आवश्यकता को दोहराते हुए श्री नायडू ने कहा कि एक किसान के बेटे के रूप में, वह कृषि के लिए पानी के महत्व को समझते हैं। तुंगभद्रा बांध और उसके प्राकृतिक परिवेश का उल्लेख करते हुए, श्री नायडू ने कहा कि वह प्रकृति के 'विराट स्वरूप' की भव्यता और विशालता से अभिभूत हैं।
क्षेत्र के विकास में तुंगभद्रा बहुउद्देशीय परियोजना द्वारा निभाई गई महत्वपूर्ण भूमिका का उल्लेख करते हुए उन्होंने कहा कि विशाल खेतों की सिंचाई, बिजली उत्पादन और पर्यटन को बढ़ावा देते हुए यह अनेक प्रकार से राष्ट्र की सेवा कर रहा है।
बांध के इतिहास को याद करते हुए, उपराष्ट्रपति ने लिखा हालांकि, बांध के निर्माण पर प्रारंभिक तौर पर विचार 1860 के दशक में अकालग्रस्त रायलसीमा क्षेत्र को सिंचाई की सुविधा प्रदान करने की दृष्टि से किया गया था, पर परियोजना को लागू करने का अंतिम निर्णय 1944 में मद्रास और हैदराबाद की सरकारों द्वारा संयुक्त रूप से लिया गया। दूरदर्शी अभियंता, मोक्षगुंडम विश्वेश्वरैया ने बांध के डिजाइन और निर्माण की रूपरेखा को तय करने में महत्वपूर्ण भूमिका निभाई।
आज बेंगलुरु से यहां पहुंचे उपराष्ट्रपति को तुंगभद्रा बहुउद्देशीय परियोजना के विभिन्न पहलुओं की जानकारी भी दी गई। कल वह बांध से कुछ किलोमीटर दूर यूनेस्को के विश्व धरोहर स्थल हम्पी का दौरा करेंगे।
उपराष्ट्रपति ने कहा कि हम्पी और तुंगभद्रा बांध को स्कूलों और कॉलेजों के छात्रों के दर्शनीय स्थलों की सूची में सबसे ऊपर होना चाहिए। उन्होंने कहा कि प्रकृति के उल्लास का अनुभव करने की इच्छा रखने वाले किसी भी व्यक्ति के लिए यह दोनों स्थल अत्यंत दर्शनीय और यात्रा करने योग्य हैं।
प्रधानमंत्री कार्यालय
प्रधानमंत्री ने मुंबई के जुहू समुद्र-तट पर आयोजित क्लीनैथॉन की सराहना की
प्रधानमंत्री श्री नरेन्द्र मोदी ने डॉ. जितेंद्र सिंह के एक ट्वीट को साझा करते हुए मुंबई के जुहू समुद्र-तट पर आयोजित क्लीनैथॉन की सराहना की है। श्री मोदी ने क्लीनैथॉन में शामिल लोगों की सराहना की है और कहा है कि यह महत्वपूर्ण है कि हम अपने तटों को स्वच्छ रखने पर ध्यान दें।
प्रधानमंत्री ने ट्वीट किया;
"प्रशंसनीय... मैं इस प्रयास में शामिल सभी लोगों की सराहना करता हूं।
भारत के पास एक लंबा और सुन्दर समुद्र-तट है और यह महत्वपूर्ण है कि हम अपने तटों को स्वच्छ रखने पर ध्यान दें।"
सूक्ष्म, लघु एवं मध्यम उद्यम मंत्रालय
नारियल रेशे यानी कॉयर और उससे बने उत्पादों के निर्यात में भारत ने अब तक की सबसे अधिक वृद्धि दर्ज की
भारत से नारियल रेशे और उससे बने उत्पादों का वर्ष 2019-20 में 2757.90 करोड़ रुपये का रिकॉर्ड निर्यात हुआ जबकि वर्ष 2018-19 में यह निर्यात 2728.04 करोड़ रुपये का था यानी कि पिछले वर्ष की तुलना में इस बार लगभग 30 करोड़ रुपये अधिक का निर्यात हुआ है। वर्ष 2019-20 की अवधि में देश से नारियल रेशे और उससे बने उत्पादों का 9,88,996 मीट्रिक टन निर्यात किया गया जबकि पिछले वर्ष यह निर्यात 9,64,046 मीट्रिक टन था। नारियल रेशे से बने उत्पाद जैसे कॉयर पिथ, टफ्ड मैट, जियो-टेक्सटाइल्स, रग्स और कालीन तथा रस्सी और पावर-लूम मैट के निर्यात में मात्रा और मूल्य दोनों के संदर्भ में वृद्धि दर्ज की गई। हैंड-लूम मैट, कॉयर यार्न, रबराइज्ड कॉयर और पावर-लूम मैटिंग जैसे उत्पादों में मात्रा के संदर्भ में गिरावट और मूल्य के संदर्भ में वृद्धि देखी गई।
- देश से निर्यात किए गए कुल नारियल रेशा उत्पादों में से कॉयर पिथ का 1349.63 करोड़ रुपये का निर्यात हुआ जो कुल कॉयर निर्यात की कमाई का 49 प्रतिशत रहा।.
- कुल कॉयर निर्यात में से कॉयर फाइबर के निर्यात की हिस्सेादारी 18 प्रतिशत के साथ 498.43 करोड़ रुपये की रही। .
- कॉयर के मूल्य संवर्धित उत्पादों का निर्यात कुल कॉयर निर्यात का 33 प्रतिशत रहा। .
- मूल्य संवर्धित उत्पादों में से 20 प्रतिशत हिस्सेदारी के साथ टफड मैट सबसे शीर्ष पर रहे।
- कॉयर और कॉयर उत्पादों का निर्यात इस अवधि के दौरान कभी भी कम नहीं रहा जिससे कॉयर उद्यमी के लिए व्यवसाय की चिंता करने की कोई आवश्यकता नहीं है। .
- घरेलू बाजार में भी कॉयर और उससे बने उत्पादों की बिक्री में तेजी बनी रही।
- कॉयर और उसके उत्पादों का निर्यात समुद्री मार्ग से भारतीय बंदरगाहों के जरिए किया जाता है। इनमें से 99 प्रतिशत निर्यात तूतीकोरीन,चेन्नई और कोच्चि के बंदरगाह से होता है। अन्य बंदरगाह जहां से इन वस्तुओं का निर्यात किया जाता है उसमें विशाखापत्तनम, मुबंई और कोलकाता आदि शामिल हैं। इन उत्पादों का छोटी मात्रा में निर्यात कन्नूर, कोयम्बटूर और रक्सौल के जरिए सड़क मार्ग से भी होता है।
निर्यात का ब्यौरा इस प्रकार है ;
|
|
बंदरगाहों से निर्यात 
|
|
|
|
|
|
क्र.सं.
|
|
बंदरगाह/निर्यात का स्थान
|
|
मात्रा

|
|
मूल्य

|
|
|
|
1
|
|
तूतीकोरिन
|
|
519144
|
|
122910.39
|
|
|
|
2
|
|
कोचीन
|
|
217930
|
|
107023.69
|
|
|
|
3
|
|
चेन्नई
|
|
238970
|
|
43159.93
|
|
|
|
4
|
|
विशाखापट्टनम
|
|
11578
|
|
1871.26
|
|
|
|
5
|
|
मुम्बई
|
|
1145
|
|
596.15
|
|
|
|
6
|
|
कोलकाता
|
|
113
|
|
131.89
|
|
|
|
7
|
|
बेंगलुरु
|
|
41
|
|
58.19
|
|
|
|
8
|
|
अन्य 
|
|
75
|
|
38.63
|
|
|
|
|
|
कुल
|
|
988996
|
|
275790.13
|
|
|
|
|
|
|
|
|
|
ग्रामीण विकास मंत्रालय
ग्रामीण विकास मंत्रालय ने एमओआरडी के सचिव की फर्जी ईमेल आईडी के संबंध में चेतावनी जारी की
यह जानकारी संज्ञान में लाई गई है कि भारत सरकार के ग्रामीण विकास मंत्रालय के ग्रामीण विकास विभाग  में सचिव श्री नागेंद्र नाथ सिन्हा की फर्जी ईमेल आईडी secyrd.nagendranath[at]gmail[dot]comबनाई गई है और डीओआरडी के कई हितधारकों को धोखा देने वाले ईमेल भेजे गए हैं।
इस फर्जी आईडी से दीनदयाल उपाध्याय- ग्रामीण कौशल्य योजना  के तहत एक परियोजना कार्यान्वयन एजेंसी- डेटाप्रो कंप्यूटर्स प्राइवेट लिमिटेड की परियोजनाओं को बंद करने के संबंध में एक विशेष ईमेल भेजा गया है। इस फर्जी ईमेल को ग्रामीण विकास विभाग के सचिव नागेंद्र नाथ सिन्हा के फर्जी हस्ताक्षर  के साथ विभिन्न राज्य ग्रामीण आजीविका मिशन और कौशल इकोसिस्टम के अन्य हितधारकों को भेजा गया है।
ग्रामीण विकास विभाग ने इस मामले की जांच शुरू कर दी है। हालांकि, इस बीच यह कहा गया है कि चूंकि secyrd.nagendranath[at]gmail[dot]com एक फर्जी ईमेल आईडी है, इसलिए इस आईडी के साथ किसी भी संचार की उपेक्षा की जानी चाहिए। इसके अलावा इस ईमेल आईडी की किसी भी छल संबंधित गतिविधि का भारत सरकार के ग्रामीण विकास मंत्रालय के ग्रामीण विकास विभाग के सचिव श्री नागेंद्र नाथ सिन्हा से कोई संबंध नहीं है।
इससे आगे यह बताया गया है कि भारत सरकार के ग्रामीण विकास विभाग की ओर से कोई भी आधिकारिक संचार आधिकारिक माध्यमों और ईमेल डोमेन जैसे; gov.in या nic.in के जरिए किया जाता है। भारत सरकार के आधिकारिक डोमेन नामों के बाहर से आने वाले ईमेल की प्रामाणिकता के लिए उसकी जांच की जानी चाहिए।
मत्स्यपालन, पशुपालन और डेयरी मंत्रालय
देश में एवियन फ्लू की स्थिति
12 जनवरी, 2021 तक, राजस्थान के झुंझुनू जिले में एचसीएल-खेतड़ी नगर में मृत कौओं में एविएन फ्लू  के अतिरिक्त मामलों की पुष्टि हुई है। उत्तर प्रदेश के कानपुर स्थित चिड़ियाघर में मृत कौओं और हवासील तथा हिमाचल प्रदेश के कांगड़ा जिले में जगनोली और फतेहपुर गांव में मृत कौओं में एविएन फ्लू  की पुष्टि हुई है। इसके अलावा, एनआईएचएसएडी  से भी आज मध्य प्रदेश के झाबुआ जिले से लिए गए पोल्ट्री के नमूने में एविएन फ्लू  की पुष्टि हो गई।
पशुपालन और डेयरी विभाग ने उपयुक्त जैव सुरक्षा सुविधाएं सुनिश्चित करते हुए राज्य स्तर पर जांच को प्रोत्साहन देने के लिए राज्यों को परीक्षण प्रोटोकॉल पर परामर्श जारी किया है। मृत पक्षियों के नमूनों के माध्यम से महाराष्ट्र में एविएन फ्लू के प्रसार की पुष्टि के बाद केन्द्र के एक दल को महाराष्ट्र और गुजरात के भ्रमण के लिए नियुक्त कर दिया गया है। यह दल इन राज्यों में एआई के प्रमुख केन्द्रों की निगरानी करेगा।
ट्विटर जैसे सोशल मीडिया प्लेटफॉर्म्स सहित विभिन्न मीडिया फ्लेटफॉर्म्स के माध्यम से एविएन फ्लू के बारे में जागरूकता फैलाने और हालात से निपटने के तरीके जनता के बीच साझा किए जा रहे हैं। राज्यों को पक्षियों को मारने के अभियान के लिए जरूरी पीपीई किट्स और एसेसरीज का पर्याप्त स्टॉक बनाए रखने की सलाह दी गई है।
कार्मिक, लोक शिकायत एवं पेंशन मंत्रालय
डॉ. जितेंद्र सिंह ने आज नई दिल्ली में केन्द्रीय प्रशासनिक न्यायाधिकरण के प्रशासनिक ब्लॉक, प्रधान पीठ का उद्घाटन किया
केन्द्रीय पूर्वोत्तर क्षेत्र विकास , प्रधानमंत्री कार्यालय, कार्मिक, लोक शिकायत और पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह ने आज नई दिल्ली में कैट के अध्यक्ष माननीय न्यायमूर्ति श्री एल. नरसिम्हा रेड्डी की उपस्थिति में केन्द्रीय प्रशासनिक न्यायाधिकरण  के प्रशासनिक ब्लॉक, प्रधान पीठ का उद्घाटन किया।
प्रशासनिक ब्लॉक का उद्घाटन करने के बाद न्यायाधिकरण के परिसर में एक बैठक आयोजित की गई। माननीय अध्यक्ष ने व्यस्त कार्यक्रम के बावजूद भवन के उद्घाटन हेतु समय निकालने के लिए केन्द्रीय मंत्री को धन्यवाद दिया और नए ब्लॉक को पूरा करने के लिए सीपीडब्ल्यूडी को उनकी कड़ी मेहनत के लिए बधाई दी।
इसके बाद, केन्द्रीय मंत्री ने केन्द्रीय प्रशासनिक न्यायाधिकरण की उत्पत्ति और कार्यप्रणाली का उल्लेख करते हुए मामलों के निपटान में देरी और उन्हीं मामलों को उच्च न्यायालयों में भेजे जाने पर चिंता व्यक्त की।
डॉ. जितेंद्र सिंह ने कहा कि न्यायाधिकरण में जल्द ही नए सदस्यों को नियुक्त किया जाएगा। उन्होंने यह भी उल्लेख किया कि नए केंद्रशासित प्रदेशों जम्मू-कश्मीर और लद्दाख के लिए सर्किट बेंच भी खोले जा रहे हैं और इन प्रदेशों को केन्द्रीय प्रशासनिक न्यायाधिकरण की चंडीगढ़ बेंच से जोड़ा जाएगा। उन्होंने यह भी कहा कि पहली बार सीपीडब्ल्यूडी की प्रशंसा की जा रही है और इसका पूरा श्रेय सीपीडब्ल्यूडी के महानिदेशक श्री पुनीत कुमार वत्स को जाता है।
रक्षा मंत्रालय
नौसेना प्रमुख एडमिरल आर हरि कुमार ने दक्षिणी नौसेना कमान में जलपोत/समुद्री प्रशिक्षण हासिल कर रहे रॉयल सऊदी नौसेना बल  कैडेटों के पहले बैच से भेंट की
नौसेना प्रमुख एडमिरल आर हरि कुमार ने दक्षिणी नौसेना कमान, कोच्चि में समुद्री प्रशिक्षण ले रहे किंग फहद नौसेना अकादमी, सऊदी अरब के कैडेटों के साथ वार्तालाप किया। रॉयल सऊदी नेवल फोर्स  के 55 कैडेट पांच निर्देशक स्टाफ के साथ भारतीय नौसेना के पोत प्रशिक्षण के हिस्से के रूप में प्रथम प्रशिक्षण स्क्वाड्रन जहाजों, आईएनएस तिर और आईएनएस सुजाता से जुड़े हुए हैं। नौसेना प्रमुख को वर्तमान में जारी बंदरगाह और जलपोत प्रशिक्षण गतिविधियों से अवगत कराया गया, जिसमें जानकारी से परिपूर्ण समुद्री उड़ानें शामिल हैं। नौसेना प्रमुख को प्रशिक्षण अवधि के दौरान प्रशिक्षुओं द्वारा की गई प्रगति के बारे में भी जानकारी दी गई।
प्रशिक्षण पाठ्यक्रम के अंग के रूप में, समुद्री प्रशिक्षण चरण में जाने से पहले कैडेटों के लिए सिम्युलेटर प्रशिक्षण प्रारम्भ किया गया था। कैडेटों ने भारतीय नौसेना के जहाजों पर समुद्र में 10 दिन पूरे कर लिए हैं। समुद्री उड़ानों के दौरान, उन्हें नेविगेशन और सीमैनशिप के व्यावहारिक पहलुओं पर कठोर प्रशिक्षण से अवगत कराया गया, जिसमें समुद्र में विमान संचालन, लंगर डालना, तटीय नेविगेशन, समुद्र में पुनःआपूर्ति, समुद्री नौकाओं, अग्निशमन और आपातकालीन अभ्यास में नेविगेशन पर जोर दिया गया। कैडेटों के लिए पाल प्रशिक्षण पोत आईएनएस सुदर्शिनी पर दो दिवसीय बंदरगाह प्रशिक्षण की भी योजना बनाई गई है ताकि उन्हें एक पाल जहाज पर भी जीवन की कठोरतम परिस्थितियों से परिचित कराया जा सके।
कैडेटों ने नौसेना प्रमुख के साथ किसी भी युद्धपोत पर पहली बार नौकायन के अपने प्रशिक्षण अनुभवों को साझा किया। विचार-विमर्श के दौरान, निदेशक स्टाफ ने उच्च गुणवत्तायुक्त प्रशिक्षण और भारतीय नौसेना के पोतों पर प्राप्त अनुभव की सराहना की। अपने संबोधन में, नौसेना प्रमुख ने भारत में आरएसएनएफ प्रतिनिधिमंडल का स्वागत करते हुए पुष्टि की कि भारतीय नौसेना द्वारा सऊदी कैडेटों का प्रथम प्रशिक्षण सऊदी अरब और भारत के साथ-साथ दोनों नौसेनाओं के बीच बढ़ती मित्रता का प्रमाण है। उन्होंने हाल ही में सूडान से भारतीय नागरिकों को निकालने के दौरान सऊदी अरब सरकार से प्राप्त सहायता की भी सराहना की। दोनों नौसेनाओं के बीच घनिष्ठ संबंधों और सहयोग पर बल देते हुए, नौसेना प्रमुख ने पुष्टि की कि आरएसएनएफ के साथ संयुक्त अभ्यास, कार्मिकों का आपसी संवाद और प्रशिक्षण आदान-प्रदान पिछले कुछ वर्षों में बेहतर तरीके से आगे बढ़े हैं और यह दोनों नौसेनाओं के बीच मजबूत संबंध को दर्शाता है। उन्होंने कहा कि दोनों देश समुद्री सुरक्षा के संबंध में समान विचार साझा करते हैं और क्षेत्र में सुरक्षा और सुरक्षित समुद्र सुनिश्चित करने के लिए एक दूसरे के साथ निकटता से कार्य करते हैं।
रक्षा मंत्रालय
संयुक्त सैन्य अभ्यास 'धर्म गार्जियन-2022' बेलगाम  में संपन्न
भारतीय सेना और जापानी ग्राउंड सेल्फ डिफेंस फोर्स के बीच एक वार्षिक सैन्य अभ्यास 'धर्म गार्जियन-2022', जो 27 फरवरी 2022 को विदेशी प्रशिक्षण नोड, बेलगाम में शुरू हुआ था, 12 दिनों के गहन संयुक्त सैन्य प्रशिक्षण के बाद 10 मार्च 2022 को सफलतापूर्वक संपन्न हुआ। दोनों देशों के सशस्त्र बलों के बीच तालमेल स्थापित करने का एक अनूठा अवसर प्रदान वाला यह अभ्यास भारत-जापान मैत्री के कालातीत संबंधों को मजबूत करने की दिशा में केंद्रित है। इस अभ्यास ने पेशेवर और सांस्कृतिक तौर पर मिली कई सीखों के साथ-साथ सामाजिक अंतःक्रियाओं के लिए भी एक मंच प्रदान किया है। इसका लक्ष्य हिंद-प्रशांत क्षेत्र में सह-अस्तित्व की ओर ज्ञान और सहयोग की दिशा में अपने क्षितिज को व्यापक बनाना भी था।
इस अभ्यास का आयोजन एक शानदार सफलता रही है। इसमें क्रॉस ट्रेनिंग और फील्ड परिस्थितियों में मुकाबला कंडीशनिंग से लेकर खेल और सांस्कृतिक आदान-प्रदान तक एक विशाल स्पेक्ट्रम शामिल था। फायरिंग रेंज में और विभिन्न सामरिक अभ्यासों के दौरान दोनों सेनाओं ने विभिन्न प्रदर्शनों में भाग लिया। दोनों टुकड़ियों ने न केवल आतंकवाद विरोधी अभियानों के समकालीन विषयों पर अपनी विशेषज्ञता साझा की, बल्कि इस अवसर का उपयोग ड्रोन और ड्रोन विरोधी हथियारों जैसी बेहद जरूरी प्रौद्योगिकियों के इस्तेमाल पर अपने अनुभवों को साझा करने के लिए भी किया।
'धर्म गार्जियन-2022' भारतीय सेना और जापानी ग्राउंड सेल्फ डिफेंस फोर्सेज के बीच रक्षा सहयोग के स्तर को बढ़ाएगा और भविष्य में ऐसे कई संयुक्त कार्यक्रमों के लिए उत्प्रेरक के रूप में कार्य करेगा ताकि इससे प्राप्त लाभों को और मजबूत किया जा सके।
एमजी/एएम/पीके/वाईबी
(Visitor Counter : 1347
प्रधानमंत्री कार्यालय
प्रधानमंत्री ने राज्यसभा सांसद श्री अभय भारद्वाज के निधन पर शोक व्यक्त किया
प्रधानमंत्री श्री नरेन्द्र मोदी ने गुजरात से राज्यसभा सांसद श्री अभय भारद्वाज के निधन पर दुःख प्रकट किया है।
एक ट्वीट संदेश में प्रधानमंत्री ने कहा है कि, "गुजरात से राज्यसभा सांसद श्री अभय भारद्वाज जी एक प्रतिष्ठित अधिवक्ता थे और वे समाज की सेवा में सदैव सबसे आगे रहे। यह बेहद दुःख की बात है कि, हमने एक उज्ज्वल और आनंदमय व्यक्तित्व खो दिया है, जो राष्ट्रीय विकास के लिए हमेशा तत्पर रहा है। उनके परिवारजनों और दोस्तों के प्रति मेरी संवेदना। ओम शांति।"
प्रधानमंत्री कार्यालय
प्रधानमंत्री ने ‘ईद-उल-अजहा’ के अवसर पर देशवासियों को बधाई दी
प्रधानमंत्री श्री नरेन्द्र मोदी ने ‘ईद-उल-अजहा’ के अवसर पर देशवासियों को बधाई दी है।
प्रधानमंत्री ने एक ट्वीट में कहा,
‘‘ईद मुबारक!
‘ईद-उल-अजहा’ पर बधाई। मैं यह मंगल-कामना करता हूं कि यह दिन हमें एक न्याययुक्त, सामंजस्यपूर्ण और समावेशी समाज बनाने के लिए प्रेरित करे। समाज में भाईचारे एवं करुणा की भावना और भी अधिक जागृत हो।’’
प्रधानमंत्री कार्यालय
प्रधानमंत्री ने संयुक्त अरब अमीरात का नया राष्ट्रपति चुने जाने पर महामहिम शेख मोहम्मद बिन जायद अल नाह्यान को बधाई दी
प्रधानमंत्री श्री नरेन्द्र मोदी ने अबू धाबी के शासक महामहिम शेख मोहम्मद बिन जायद अल नाह्यान को यूएई का नया राष्ट्रपति चुने जाने पर बधाई दी है।
एक ट्वीट में प्रधानमंत्री ने कहा;
'मैं अबू धाबी के शासक शेख मोहम्मद बिन जायद अल नाह्यान को यूएई का नया राष्ट्रपति चुने जाने पर शुभकामनाएं देता हूं। मुझे विश्वास है कि उनके गतिशील और दूरदर्शी नेतृत्व में हमारी व्यापक रणनीतिक साझेदारी और प्रगाढ़ होगी। @MohamedBinZayed'
गृह मंत्रालय
श्री नित्यानंद राय ने अखिल भारतीय पुलिस जूडो क्लस्टर चैम्पियनशिप 2019 का उद्घाटन किया
केंद्रीय गृह राज्य मंत्री श्री नित्यानंद राय ने आज नई दिल्ली में चौथे अखिल भारतीय पुलिस जूडो क्लस्टर चैंपियनशिप 2019 का उद्घाटन करते हुए कहा कि पुलिस बलों के लिए खेलों का विशेष महत्व है, क्योंकि उत्साह, अनुशासन और कर्तव्य के प्रति समर्पण, खेलों में सन्निहित हैं। पांच दिनों का यह खेल आयोजन इस महीने की 7 तारीख को सम्पन्न होगा।
महत्वाकांक्षी ‘खेलो इंडिया’ कार्यक्रम पर प्रधानमंत्री और केंद्रीय गृह मंत्री के दृष्टिकोण के बारे में चर्चा करते हुए, श्री राय ने कहा कि खेल प्रतिभागियों के स्वास्थ्य और फिटनेस को जोड़ने के अलावा, राष्ट्र की एकता में योगदान करते हैं। उन्होंने कहा कि देश में हर स्तर पर इस तरह के आयोजन किए जाएं, ताकि खेल प्रतिभाएं अपने कौशल को निखार सकें और राष्ट्र को अंतरराष्ट्रीय स्तर पर गौरवान्वित कर सकें।
केन्द्रीय रिजर्व पुलिस बल  द्वारा इस वर्ष आयोजित चौथे अखिल भारतीय पुलिस जूडो क्लस्टर चैम्पियनशिप में देश भर के 1207 खिलाड़ियों के साथ 34 प्रतिभागी टीमें भाग ले रही हैं, जिसमें कुल 15 ट्रॉफी और 214 पदक शामिल हैं और इसमें सर्वश्रेष्ठ खिलाड़ी के लिए एक पदक भी शामिल है। इससे पूर्व, सशस्त्र सीमा बल  द्वारा 2016 में, पश्चिम बंगाल पुलिस द्वारा 2017 में और 2018 में ओडिशा पुलिस द्वारा यह क्लस्टर आयोजित किया गया था।